62024TO0213(01)_INF
Digriet tal-Qorti Ġenerali (L‑Ewwel Awla) tat‑22 ta’ Mejju 2025 –Cortex vs Il-Kummissjoni
(Kawża T‑213/24)
“Rikors għal annullament – Politika estera u ta’ sigurtà komuni – Miżuri restrittivi meħuda fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina – Projbizzjoni ta’ kull inġenju tal-ajru mhux irreġistrat fir-Russja, li jkun il-proprjetà, mikri, jew ikkontrollat b’xi mod ieħor minn persuna fiżika jew ġuridika, entità jew korp Russu milli jinżel fit-territorju tal-Unjoni, milli jitlaq minnu, jew itir fuqu – Artikoli 3d u 12 tar-Regolament (UE) Nru 833/2014 – Att li ma jistax jiġi kkontestat – Inammissibbiltà”
1.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Inklużjoni – Kriterji ta’ evalwazzjoni intiżi li tiġi kkonstatata l-preżenza jew le ta’ tali effett
(Artikolu 263 TFUE)
(ara l-punti 33 u 34)
2.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Miżuri restrittivi meħuda fid-dawl tas-sitwazzjoni fl-Ukraina – Komunikazzjoni tal-Kummissjoni dwar il-projbizzjoni għal kumpannija tal-ajru rreġistrata f’pajjiż terz milli tinżel, titlaq jew ittir fuq it-territorju tal-Unjoni Ewropea – Evalwazzjoni ta’ dan l-att fid-dawl tal-kontenut tiegħu, tal-kuntest tal-adozzjoni tiegħu u tal-intenzjoni u tas-setgħat tal-Kummissjoni – Atti mhux intiżi li jipproduċu effetti legali vinkolanti – Inammissibbiltà
(Artikolu 263 TFUE; Regolamenti tal-Kunsill Nru 833/2014, Artikolu 3d u e, u Artikolu 8(1), 2022/334 u 2022/428)
(ara l-punti 35, 38 sa 44, 46 sa 50, u 56 sa 57)
3.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Ittra ta’ korteżija ta’ istituzzjoni tal-Unjoni mibgħuta bi tweġiba għal talba magħmula mid-destinatarju tagħha – Esklużjoni
(Artikolu 263 TFUE)
(ara l-punt 45)
4.
Stati Membri – Obbligi – Stabbiliment ta’ rimedji ġudizzjarji neċessarji sabiex tiġi żgurata protezzjoni ġudizzjarja effettiva – Miżuri restrittivi meħuda fid-dawl tas-sitwazzjoni fl-Ukraina – Projbizzjoni ta’ titjir fuq l-ispazju tal-ajru tal-Unjoni lil ċerti linji tal-ajru jew kategoriji ta’ inġenji tal-ajru – Obbligu tal-Istati Membri li jimplimentaw din il-projbizzjoni
(Artikolu 19(1), u t-tieni inċiż tal-Artikolu (2)(d) TUE; Regolamenti tal-Kunsill Nru 833/2014, Artikolu 3d, 2022/334 u 2022/428)
(ara l-punt 51)
5.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Projbizzjoni ta’ titjir fuq l-ispazju tal-ajru tal-Unjoni lil ċerti linji tal-ajru jew kategoriji ta’ inġenji tal-ajru – Tentattivi ta’ evażjoni tal-miżuri restrittivi adottati – Obbligu ta’ informazzjoni reċiproka bejn il-Kummissjoni u l-Istati Membri
(Regolamenti tal-Kunsill Nru 833/2014, Artikolu 6(1)(d), u Nru 2022/2014)
(ara l-punti 53, u 54)
Dispożittiv
1)
Ir-rikors huwa miċħud bħala inammissibbli.
2)
Ma għadx hemm lok li tingħata deċiżjoni fuq it-talbiet għal intervent tar-Repubblika Federali tal-Ġermanja u tar-Repubblika tal-Polonja.
3)
Cortex Havacilik ve Turizm Ticaret AŞ għandha tbati l-ispejjeż tagħha kif ukoll dawk sostnuti mill-Kummissjoni Ewropea, inklużi dawk marbuta mal-proċedura għall-miżuri provviżorji.
4)
Ir-Repubblika Federali tal-Ġermanja u r-Repubblika tal-Polonja għandhom ibatu l-ispejjeż rispettivi tagħhom marbuta mat-talba għal intervent tagħhom.